smcproject/ml-wiki-sentences huggingface dataset:
മോത്തിലാലിന്റെ ജീവിതവും അദ്ദേഹത്തിന്റെ ആദർശങ്ങളും പ്രചോദിപ്പിക്കുകയും രാജ്ഗുരു , ബൂട്ടേശ്വർ ദത്ത്, ജാഗ്രാനി ദേവി തുടങ്ങിയ ഇന്ത്യൻ വിപ്ലവകാരികളെ പറ്റി നിരവധി പുസ്തകങ്ങൾ എഴുതാൻ പ്രചോദിപ്പിക്കുകയും ചെയ്തു.
മോനപ്പിള്ളി ക്ഷേത്ര സമുച്ചയം
എറണാകുളം ജില്ലയിലെ പുത്തൻകുരിശിനോട് ചേർന്ന് മോനപ്പിള്ളി എന്ന ഗ്രാമത്തിലാണ് ഈ ക്ഷേത്രം സമുച്ചയം സ്ഥിതി ചെയ്യുന്നത്.
മോനപ്പിള്ളി ഭഗവതി ക്ഷേത്രം എന്ന് അറിയപ്പെടുന്ന ഇവിടുത്തെ പ്രധാന പ്രതിഷ്ഠകൾ ഇവയാണ്....
ശിവ-പാർവതി പുത്രനായ കാർത്തികേയൻ ബാലസുബ്രഹ്മണ്യ ഭാവത്തിലും,ശ്രീകൃഷ്ണ ഭഗവാൻ ശംഖ ചക്ര ഗദാ പത്മത്തോട് കൂടി വിഷ്ണു സ്വരൂപത്തിലും,മഹാദേവൻ കിരാത രൂപത്തിലും,ദുർഗ്ഗാ പ്രതിഷ്ഠയിൽ കുടികൊള്ളുന്ന കാളിയായി ഭഗവതിയും വാണരുളുന്ന ദേവസ്ഥാനം...
▫️കലിയുഗ വരദനായ ശാസ്താവ്,വിഘ്‌ന വിനാശകനായ ഗണപതി,ദേവാദി ദേവനായ മഹാ ദേവൻ എന്നിവർ ക്ഷേത്രത്തിലെ ഉപ പ്രതിഷ്ഠകളാണ്.
▫️നാഗയക്ഷി,രക്ഷസ്സ്,
നാഗങ്ങൾ എന്നീ ചൈതന്യങ്ങളെ പ്രത്യേകം ചുറ്റുമതിൽ കെട്ടി പ്രതിഷ്ഠിച്ചിരിക്കുന്നു.
ക്ഷേത്രത്തിലെ മറ്റ് പ്രത്യേകതകൾ
____________________________________
ഭഗവതി ക്ഷേത്രം എന്ന പേരിലാണ് അറിയപ്പെടുന്നതെങ്കിലും ക്ഷേത്രത്തിലെ പ്രഥമ പ്രതിഷ്ഠ 'ബാലക' ഭാവത്തിലുള്ള സുബ്രഹ്മണ്യനാണ് .
ഭഗവാൻ ഭക്തർക്ക് സർവാഭീഷ്ട പ്രദായകനായി നിലകൊള്ളുന്നു.
ശിവപുത്രൻ താരകാസുരനെ നിഗ്രഹിച്ച മകര മാസത്തിലെ പൂയം നാളിനാണ് ക്ഷേത്രത്തിൽ പ്രാധാന്യം.
ശംഖ-ചക്ര-ഗദാ-പത്മത്തോട് കൂടിയുള്ള ശ്രീകൃഷ്ണ ഭഗവാൻ്റെ വിഷ്ണു സ്വരൂപത്തിലുള്ള അത്യപൂർവ പ്രതിഷ്ഠയാണ് ഇവിടുത്തേത്.
ഭഗവാൻ്റെ ചതുർബാഹു ദർശനം സന്താന ലബ്ധിയും സർവ്വൈശ്വര്യവും പ്രദാനം ചെയ്യുന്നു.
ഗുരുവായൂർ ക്ഷേത്രത്തിലേതിന് സമാനമായി ചാതുർബാഹു രൂപത്തിലുള്ള മഹാവിഷ്ണു പ്രതിഷ്ഠയാണെങ്കിലും ശ്രീകൃഷ്ണ സങ്കല്പത്തിലാണ് ആരാധിച്ചു പോരുന്നത്.
പാശുപതാസ്ത്രം നൽകുന്നതിന് മുൻപായി അർജ്ജുനൻ്റെ അഹങ്കാരം നശിപ്പിക്കുവാനായി പരബ്രഹ്മസ്വരൂപനായ ശ്രീപരമേശ്വരൻ സ്വീകരിച്ച കാട്ടാള രൂപത്തിൻ്റെ പ്രതിഷ്ഠയാണ് ഇവിടെ.
ആറടിയോളം ഉയരമുള്ള വരിക്കപ്ലാവിൽ തീർത്ത കേരളത്തിലെ തന്നെ ഏറ്റവും വലിയ ദാരു പ്രതിഷ്ഠകളിൽ ഒന്നാണ്.
കാളി ചൈതന്യം കുടികൊള്ളുന്ന ദുർഗ്ഗാ ദേവിയുടെ മൂല പ്രതിഷ്ഠയാണ് ഇവിടുത്തെ മറ്റൊരു പ്രത്യേകത.
അത്യുഗ്ര രൗദ്രഭാവത്തിലായതിനാൽ അപൂർവങ്ങളിൽ അപൂർവമായ മൺമൃയ ബിംബത്തിലാണ് ഈ പ്രതിഷ്ഠ .
ഉത്സവം മകരമാസത്തിലെ പൂയം,ആയില്യം,മകം എന്നീ നാളുകളിലായാണ് വർത്തമാന കാലത്ത് ഉത്സവാദി ചടങ്ങുകൾ നടക്കുന്നത്.
പുരാതന കാലത്ത് പൂയം പ്രധാനമായി ആഘോഷിക്കപ്പെട്ടിരുന്നെങ്കിലും ഇപ്പോൾ അത് കാണുന്നില്ല.
ആയില്യം നക്ഷത്രത്തിൽ കൃഷ്ണ ഭഗവാന് പ്രാധാന്യം നൽകിയാണ് ഉത്സവ ചടങ്ങുകൾ.
മകം നക്ഷത്രം ദുർഗ്ഗാ ചൈതന്യത്തിനാണ് എന്നുള്ളതിനാൽ പുരാതന കാലത്ത് ദുർഗ്ഗാ പ്രതിഷ്ഠാ സമയത്ത് ആരംഭിച്ച പ്രകാരത്തിലാണ് വർത്തമാന കാലത്തിലും ഉത്സവം നടക്കുന്നത്.
അന്നേ ദിവസം മഹാദേവനും ഭഗവതിക്കും ആണ് പ്രാധാന്യം .
മറ്റ് വിശേഷ ദിവസങ്ങൾ ഷഷ്ഠി ,ആയില്യം  പൂജ എന്നിവ എല്ലാ മാസങ്ങളിലും ഭക്തിപൂർവ്വം ആചരിക്കുന്നു.
മകരവിളക്ക് ശ്രീകൃഷ്ണജയന്തി നവരാത്രി പൂജവയ്പ് രാമായണ മാസാചരണം മണ്ഡലകാല പൂജ ...
മോത്തിലാൽ വോറ ഇംഗ്ലീഷ് വിലാസം https://ml.wikipedia.org/wiki/Motilal_Vora
മോത്തിലാൽ വോറ (ജീവിതകാലം: 20 ഡിസംബർ 1928 - 21 ഡിസംബർ 2020) ഇന്ത്യൻ നാഷണൽ കോൺഗ്രസ് (ഐ‌എൻ‌സി) അംഗമായ ഒരു രാഷ്ട്രീയ പ്രവർത്തകരനായിരുന്നു.
മധ്യപ്രദേശിലെ മുൻ മുഖ്യമന്ത്രിയായിരുന്നു അദ്ദേഹം (1985-1988; 1989).
ബ്രിട്ടീഷ് ഇന്ത്യയിലെ ജോധ്പൂർ സംസ്ഥാനത്ത് നിംബി ജോധയിലായിരുന്നു അദ്ദേഹത്തിന്റെ ജനനം.
1993 മുതൽ 1996 വരെയുള്ള കാലത്ത് ഉത്തർപ്രദേശ് ഗവർണറായും അദ്ദേഹം സേവനമനുഷ്ടിച്ചിരുന്നു.
2020 ഡിസംബർ 21ന് 93-ാം ജന്മദിനം പൂർത്തിയാക്കി ഒരു ദിവസത്തിന്ശേഷം ഡൽഹിയിലെ ഫോർട്ടിസ് എസ്‌കോർട്ട് ആശുപത്രിയിൽവച്ച് അദ്ദേഹം അന്തരിച്ചു.
1928 ഡിസംബർ 20 ന് ബ്രിട്ടീഷ് ഇന്ത്യയിലെ രജപുത്താന ഏജൻസിയിലുൾപ്പെട്ടിരുന്ന (ഇന്നത്തെ രാജസ്ഥാനിലെ നാഗ്പൂർ ജില്ല) ജോധ്പൂർ സംസ്ഥാനത്തെ നിംബി ജോധയിൽ ഒരു പുഷ്കർണ ബ്രാഹ്മണ കുടുംബത്തിലാണ് മോത്തിലാൽ വോറ ജനിച്ചത്.
മാതാപിതാക്കൾ മോഹൻലാൽ വോറ, അംബാ ബായ് എന്നിവരായിരുന്നു.
അദ്ദേഹത്തിന്റെ പൂർവ്വികർ നിംബി ജോധയിൽ നിന്നും, അതിനുംമുമ്പായി ഫലോഡിയിൽ നിന്നും വന്നവരായിരുന്നു.
റായ്പൂർ , കൊൽക്കത്ത എന്നിവിടങ്ങളിൽനിന്നാണ് അദ്ദേഹം വിദ്യാഭ്യാസം നേടിയത്.
വർഷങ്ങളോളം നിരവധി പത്രങ്ങളോടൊപ്പം പ്രവർത്തിച്ചിട്ടുണ്ട്.
ശാന്തി ദേവി വോറയുമായുള്ള വിവാഹത്തിൽ അദ്ദേഹത്തിന് നാല് പെൺമക്കളും രണ്ട് ആൺമക്കളുമുണ്ട്.
ദുർഗിൽനിന്നുള്ള എം‌എൽ‌എയായ അദ്ദേഹത്തിന്റെ പുത്രൻ അരുൺ വോറ മൂന്ന് തിരഞ്ഞെടുപ്പുകളിൽ എം‌എൽ‌എയായി വിജയിച്ചിട്ടുണ്ട്.
സഹോദരൻ ഗോവിന്ദ്‌ലാൽ വോറ ഒരു മുതിർന്ന പത്രപ്രവർത്തകനും അമൃത് സന്ദേഷ് എന്ന പ്രസിദ്ധികരണത്തിന്റെ ചീഫ് എഡിറ്ററുമായിരുന്നു.
അദ്ദേഹത്തിന്റെ അനന്തരവൻ രാജീവ് വോറ റായ്പൂരിലെ പ്രഗതി കോളേജ് ഓഫ് എഞ്ചിനീയറിംഗ് ആൻഡ് മാനേജ്മെന്റിന്റെ സെക്രട്ടറിയായി പ്രവർത്തിക്കുന്നു.
സംസ്ഥാന രാഷ്ട്രീയം
1968-ൽ അക്കാലത്ത് സമാജ്‌വാദി പാർട്ടി അംഗമായിരുന്ന മോത്തിലാൽ വോറ ദുർഗ് മുനിസിപ്പൽ കമ്മിറ്റിയിൽ അംഗമായി (അക്കാലത്ത് മധ്യപ്രദേശിന്റെ ഭാഗം).
ഏതാണ്ട് 1970 ൽ, പ്രഭാത് തിവാരിയുടെ സഹായത്തോടെ അദ്ദേഹം ഇന്ത്യൻ നാഷണൽ കോൺഗ്രസിലെ പണ്ഡിറ്റ് കിഷോറിലാൽ ശുക്ലയെ പരിചയപ്പെടുകയും കോൺഗ്രസിൽ അംഗത്വമെടുക്കുകയും ചെയ്തു.
1972 ൽ കോൺഗ്രസ് ടിക്കറ്റിൽ മധ്യപ്രദേശ് നിയമസഭയിലേക്ക് (വിധാൻ സഭ) തിരഞ്ഞെടുക്കപ്പെട്ടു.
1977 ലും 1980 ലും അദ്ദേഹം വീണ്ടും വിധാൻ സഭയിലേക്ക് തിരഞ്ഞെടുക്കപ്പെട്ടു.
അർജുൻ സിംഗ് മന്ത്രിസഭയിൽ സഹമന്ത്രിയായി നിയമിതനായ അദ്ദേഹം ഉന്നത വിദ്യാഭ്യാസ വകുപ്പിന്റെ ചുമതലക്കാരനായി സേവനമനുഷ്ടിച്ചിരുന്നു.
1983 ൽ കാബിനറ്റ് മന്ത്രിയായി ഉയർത്തപ്പെട്ടു.
1981-84 കാലഘട്ടത്തിൽ മധ്യപ്രദേശ് സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ ഡെപ്യൂട്ടി ചെയർമാനായും വോറ പ്രവർത്തിച്ചിരുന്നു.
1985 മാർച്ച് 13 ന് മധ്യപ്രദേശ് മുഖ്യമന്ത്രിയായി മോത്തിലാൽ വോറ നിയമിക്കപ്പെട്ടു.
കേന്ദ്രസർക്കാരിൽ ചേരുന്നതിനായി 1988 ഫെബ്രുവരി 13 ന് അദ്ദേഹം മുഖ്യമന്ത്രി സ്ഥാനം രാജിവച്ചിരുന്നു.
ദേശീയ രാഷ്ട്രീയം
1988 ഫെബ്രുവരി 14 ന് രാജ്യസഭാംഗമായിത്തീർന്ന വോറ കേന്ദ്ര ആരോഗ്യ, കുടുംബക്ഷേമ, സിവിൽ ഏവിയേഷൻ മന്ത്രിയുടെ ചുമതല ഏറ്റെടുത്തു.
കേന്ദ്ര സർക്കാരിൽ അദ്ദേഹം കാബിനറ്റ് മന്ത്രിയായിരുന്നു.
1993 മെയ് 16 ന് ഉത്തർപ്രദേശ് ഗവർണറായി നിയമിതനായ അദ്ദേഹം 1996 മെയ് 3 വരെ ചുമതല നിർവ്വഹിച്ചിരുന്നു.
1998-99 ലെ 12-ആം ലോക്സഭയിലെ അംഗമായിരുന്നു മോത്തിലാൽ വോറ.
2020 ഒക്ടോബറിൽ കോവിഡ് -19 പോസിറ്റിവ് ആയ മോത്തിലാൽ വോറ കോവിഡാനന്തരമുള്ള രോഗങ്ങൾ മൂലം 2020 ഡിസംബർ 21 ഡൽഹിയിലെ സ്വകാര്യ ആശുപത്രിയിൽ മരണമടഞ്ഞു അവലംബം ↑ ↑ ↑ {{ cite web }} : | last2= has numeric name ( help ) CS1 maint: extra punctuation ( link ) CS1 maint: numeric names: authors list ( link ) ↑ ↑ Rajya Sabha profile ↑ ↑ https://economictimes.indiatimes.com/news/politics-and-nation/cong-leader-motilal-vora-passes-away-at-93/articleshow/79839704.cms ↑ https://indianexpress.com/article/india/congress-leader-motilal-vora-passes-away-at-93-7113582/
മോദക് സാഗർ
താനെ ജില്ലയിൽ വൈതരണ നദിയിലെ ഒരു തടാകമാണ് മോദക് സാഗർ.
163.15 മീറ്റർ ആണ് ഇതിന്റെ ഓവർഫ്ലോ ലെവൽ.
മുംബൈ നഗരത്തിന് കുടിവെള്ളം നൽകുന്ന രണ്ടാമത്തെ വലിയ തടാകമാണ് ഇത് .
ദിവസവും 440 ദശലക്ഷം ലിറ്റർ വെള്ളമാണ് മോദക് സാഗർ നൽകുന്നത് .
ബ്രൈറ്റ് ഡെയ്‌സ് എഹെഡ് ഇംഗ്ലീഷ് വിലാസം https://ml.wikipedia.org/wiki/Bright_Days_Ahead
തിരക്കഥാകൃത്തെന്ന നിലയിൽ പ്രശസ്തയായ മാരിയോ വെർണൊ സംവിധാനം ചെയ്ത ഫ്രഞ്ച് ചിത്രമാണ് ബ്രൈറ്റ് ഡെയ്‌സ് എഹെഡ് .
വിവാഹിതയായ ക്യാരൊലിൻ എന്ന ദന്തവൈദ്യയുടെ ജീവിതത്തിലുണ്ടാകുന്ന  പ്രണയവും സംഘർഷങ്ങളും ജീവിത പരിണാമവുമാണ് ചിത്രത്തിന്റെ പ്രമേയം.
ചലച്ചിത്ര മേളകളിൽ
തിരുവനന്തപുരം അന്തർദേശീയ ചലച്ചിത്ര മേളയിൽ പ്രദർശിപ്പിക്കാൻ തെരഞ്ഞെടുത്ത ചിത്രമാണിത്.
ടൊറന്റോ അന്തർദേശീയ ചലച്ചിത്ര മേളയിലും  പ്രദർശിപ്പിച്ചിട്ടുണ്ട്.
അവലംബം ↑ ↑ പുറം കണ്ണികൾ Bright Days Ahead ഇന്റർനെറ്റ് മൂവി ഡാറ്റാബേസിൽ
ബ്രോക്കയുടെ മസ്തിഷ്കഭാഗം
ബ്രോക്കയുടെ മസ്തിഷ്കഭാഗം Broca's area or the Broca area / b r oʊ ˈ k ɑː / / b r oʊ ˈ k ɑː / or / ˈ b r oʊ k ə / / ˈ b r oʊ k ə / മനുഷ്യമസ്തിഷ്കത്തിന്റെ ഇടത്തെ അർദ്ധഭാഗത്തിന്റെ ഭാഗമായ മുൻനിര ലോബിലുള്ള പ്രദേശമാണ്.
സംസാരശേഷി ആർജ്ജിക്കുന്നതുമായി ബന്ധപ്പെട്ട ഭാഗമാണിത്.
പിയറി പോൾ ബ്രോക്ക, ഭാഷാ വികസനം തകരാറിലായ രണ്ടു രോഗികളിൽ ഈ ഭാഗത്തെ പ്രശ്നത്തെപ്പറ്റി റിപ്പോർട്ടു ചെയ്തു.
തലച്ചോറിന്റെ മുൻഭാഗത്തെ ഫ്രോണ്ടൽ ഭാഗത്ത് (posterior inferior frontal gyrus ) അപകടശേഷം പരിക്കുപറ്റിയ രോഗികളായ ഇവർക്ക് സംസാരശേഷി നഷ്ടപ്പെട്ടുപോയിരുന്നു.
അതുതൊട്ട്, അദ്ദേഹം തിരിച്ചറിഞ്ഞ ഏകദേശം ഭാഗം ബ്രോക്കായുടെ ഭാഗം എന്നാണ് പിന്നീട് അറിയപ്പെട്ടത്.
ഭാഷാനിർമ്മാണത്തിൽ ഇത്തരത്തിൽ ഉണ്ടായ വ്യതിയാനത്തെ ബ്രോക്കായുടെ അഫാസിയ എന്നു വിളിക്കപ്പെട്ടു.
പ്രകടിത അഫാസിയ എന്നും ഇത് അറിയപ്പെട്ടു.
ബ്രോക്കായുടെ ഭാഗം ഇന്ന്  pars opercularis and pars triangularis of the inferior frontal gyrus എന്നും കൃത്യമാക്കി നിർവ്വചിച്ചിട്ടുണ്ട്.
ബ്രോഡ്മാന്റെ സൈറ്റോ ആർക്കിടെക്ടോണിക് മാപ്പിന്റെ ഭാഗമായ dominant hemisphere ന്റെ 44, 45 പ്രദേശമായി നിർണ്ണയിച്ചിരിക്കുന്നു.
വിവിധ ഭാഷണ, ഭാഷാ ധർമ്മങ്ങളിൽ ബ്രോക്കായുടെ ഭാഗത്തുണ്ടാകുന്ന ഗുരുതരമായ അഫാസിയ പങ്കാളിത്തം വഹിക്കുന്നുണ്ട്.
ഇതുകൂടാതെ, ഫംഗ്ഷണൽ മാഗ്നറ്റിക് റിസോണൻസ് ഇമേജിങ് പഠനങ്ങൾ ബ്രോക്കായുടെ ഭാഗം  ഉത്തേജിപ്പിച്ചാൽ ഉണ്ടാകുന്ന ഭാഷാ പ്രവർത്തനവ്യതിയാനം തിരിച്ചറിഞ്ഞിട്ടുണ്ട്.
എന്നിരുന്നാലും, മസ്തിഷ്ക ട്യൂമർ (മുഴകൾ) കാരണം വളരെ സാവധാനം ബ്രോക്കയുടെ ഭാഗത്തിനുണ്ടാകുന്ന സാവധാനമുണ്ടാകുന്ന നാശം സംഭാഷണത്തെ താരത്മ്യേന ബാധിക്കാതിരിക്കുന്നുമുള്ളതായി കണ്ടെത്തിയിട്ടുണ്ട്.
ഇതു കാണിക്കുന്നത്, ബ്രോക്കയുടെ ഭാഗത്തിന്റെ ധർമ്മം അവിടെയുണ്ടാകുന്ന കോശനാശസമയത്ത് അടുത്ത ഏതെങ്കിലും ഭാഗത്തേയ്ക്കു മാറ്റി നൽകപ്പെടുന്നതാകമെന്നു കരുതപ്പെടുന്നു.
ഘടന Brodmann area 44 Brodmann area 45 ധർമ്മം ക്ലിനിക്കൽ പ്രാധാന്യം വിക്ക്
ബ്രോക്കയുടെ ഭാഗത്തിന്റെ പ്രവർത്തനക്കുറവ് കാരണം വിക്ക് അനുഭവപ്പെട്ടുവരുന്നതായി കണ്ടെത്തിയിട്ടുണ്ട്.
അഫാസിയ
അഫാസിയ ആർജ്ജിതമായ ഒരു ഭാഷാ വൈകല്യമാണ്.
എഴുത്ത്, വായന, സംഭാഷണം, ശ്രദ്ധചെലുത്തൽ തുടങ്ങിയ എല്ലാ ഭാഷാപ്രവത്തനങ്ങളേയും മസ്തിഷ്കത്തിനുണ്ടാകുന്ന ക്ഷതം ബാധിക്കുന്നു.
ഇത് ഒരു വ്യക്തിയുടെ ജീവിതത്തിന്റെ നാനാവിധമായ രംഗങ്ങളിൽ മാറ്റമുണ്ടാക്കുന്ന ഗുരുതരപ്രശ്നമായിത്തീരുന്നു.
ചരിത്രം ഭാഷയുടെ വികാസം (പരിണാമം) കൂടുതൽ ചിത്രങ്ങൾ Broca's area (shown in red).
ബ്രോക്കയുടെ പ്രദേശത്തിൻ്റെ ഏകദേശ സ്ഥാനം വെള്ളയിൽ ഹൈലൈറ്റ് ചെയ്‌തിരിക്കുന്നു.
Arcuate fasciculus connects Broca's area and Wernicke's area.
Human brain dissection video (24 sec).
Demonstrating the location of Broca's area in inferior frontal gyrus.
ഇതും കാണൂ Broca's region Lobes of the brain Progressive nonfluent aphasia Wernicke's area അവലംബം
ബ്രൈയിൽ വിത്തൗട്ട് ബോർഡേർസ് Braille Without Borders Sign
വികസ്വര രാജ്യങ്ങളിലെ അന്ധർക്കു വെണ്ടി പ്രവർത്തിക്കുന്ന അന്തരാഷ്ട്ര സംഘടനയാണ് ബ്രൈൽ വിത്തൗട്ട് ബോർഡേർസ് (Braill Without Borders BWB).
1998ൽ തിബറ്റിലെ ലാഹ്സായിലാണ് ഇത് സ്ഥാപിതമായത്.
സബ്രീയ തെൻബർക്കൻ എന്ന ജർമ്മൻ ക്കാരിയായ അന്ധവനിതയും അവരുടെ സുഹൃത്ത് നെതർലാഡ് സ്വദേശി പോൾ ക്രോൺൻബർഗുമാണ് ഇതിന്റെ സ്ഥാപകർ.
പിന്നോക്ക രാജ്യങ്ങളിലെ അന്ധർക്ക് പ്രതീക്ഷയും, നിത്യജീവിതത്തിലേക്കുള്ള പ്രായോഗിക പരിശീലനം നൽകലും,കഴിവുകളെ വികസിപ്പിക്കലുമാണ് സംഘടന ഉദ്ദേശിക്കുന്നത്.
ഇതിൽ പ്രധാനം ബ്രൈൽ ഭാഷ പഠിപ്പിക്കക എന്നതാണ്.
ബ്രൈൽ ലിപി നിലവില്ലില്ലാത്ത ഭാഷകളിൽ അതുണ്ടാക്കാനും BWB മുന്നിട്ടിറങ്ങുന്നു.
സ്ഥാപകർ സെബ്രിയെയും പോളും ശാഖകൾ School for the Blind -ടിബറ്റിലെ ലാഹ്സയിൽ 1997ൽ ആരംഭിച്ച അന്ധ വിദ്യാലയം Massage Centre : അന്ധർ നടത്തുന്ന മാസാജ് സെന്റ്ർ.
ഇതും ലാഹ്സയിൽ Vocational Training Farm -ലാഹസയിൽ നിന്നും 270 കിലോമീറ്റർ അകലെ ഒരു ഫാമും ക്ഷീരോൽപ്പന ഫാക്ടറിയും നടത്തുന്നു.
അന്ധർക്ക്  തൊഴിലധിഷ്ഠീത പരിശീലനം നൽകലാണ് ഉദ്ദേശം.
ടിബറ്റിനു പുറത്ത് BWBനു ശാഖയുള്ളത് ഇന്ത്യയിലാണ്.
തിരുവന്തപുരത്ത് വെള്ളയാണി കായലിന്റെ തീരത്ത് സ്ഥിതി ചെയ്യുന്ന കാന്താരി ഇന്റ്ർ നാഷണൽ എന്ന സ്ഥാപനമാണത്.
നേതൃത്വ /സംരംഭക പരിശീലന സ്ഥാപനമാണ് കാന്താരി.
↑ International Institute for Social Entrepreneurs (IISE) - Kerala/India kanthari - Kerala/India
ബ്രൈറ്റൺ ഹോവ് അൽബിയോൺ ഫുട്ബോൾ ക്ലബ് ഈ ലേഖനം ഒരു അനാഥലേഖനമാണ് .
ഇംഗ്ലണ്ടിലെ ബ്രൈറ്റൺ ആന്റ് ഹോവ് നഗരം ആസ്ഥാനമായുള്ള ഒരു പ്രൊഫഷണൽ ഫുട്ബാൾ ക്ലബ് ആണ് ബ്രൈറ്റൺ ഹോവ് അൽബിയോൺ ഫുട്ബോൾ ക്ലബ്.
ഇംഗ്ലീഷ് ഫുട്ബോൾ ലീഗ് സംവിധാനത്തിലെ ഏറ്റവും മികച്ച  ലീഗ് ആയ പ്രീമിയർ ലീഗിലാണ് അവർ   മത്സരിക്കുന്നത്.
നഗരത്തിന്റെ വടക്കുകിഴക്കായി ഫാൽമറിൽ സ്ഥിതിചെയ്യുന്ന, 30,750 കാണികളെ ഉൾകൊള്ളാൻ ശേഷിയുള്ള,  ഫാൽമർ സ്റ്റേഡിയമാണ് ക്ലബ്ബിന്റെ ഹോം ഗ്രൗണ്ട്.
"സീഗൾസ്" അല്ലെങ്കിൽ " അൽബിയോൺ "എന്നും വിളിപ്പേരുള്ള ബ്രൈറ്റൺ 1901 ൽ ആണ് സ്ഥാപിതമായത്.
1920 ൽ ഫുട്ബോൾ ലീഗിലേക്ക് തിരഞ്ഞെടുക്കപ്പെടുന്നതിന് മുമ്പ് സതേൺ ലീഗിൽ അവരുടെ ആദ്യകാല പ്രൊഫഷണൽ ഫുട്ബോൾ കളിച്ചു.
1979 നും 1983 നും ഇടയിൽ മികച്ച രീതിയിൽ കളിച്ച ക്ലബ് 1983 ലെ എഫ്എ കപ്പ് ഫൈനലിലെത്തുകയും ഒരു റീപ്ലേയ്ക്ക് ശേഷം മാഞ്ചസ്റ്റർ യുണൈറ്റഡിനോട് പരാജയപ്പെട്ടു.
അതേ സീസണിൽ തന്നെ അവർ ഒന്നാം ഡിവിഷനിൽ നിന്ന് തരം താഴ്ത്തപ്പെട്ടു.
1990 കളുടെ അവസാനത്തോടെ, സാമ്പത്തിക ബുദ്ധിമുട്ടുകൾ നേരിടുകയായിരുന്ന ബ്രൈറ്റൺ ഇംഗ്ലീഷ് ഫുട്ബോളിന്റെ നാലാം തലത്തിൽ ആണ് കളിച്ചിരുന്നത്.
1997 ൽ അവിടെ നിന്നും തരം താഴ്ത്തൽ ഭീഷണി തലനാരിഴക്ക് ഒഴിവാക്കിയശേഷം ബോർഡിൽ മാറ്റങ്ങൾ വരുത്തുകയും അടച്ചുപൂട്ടലിൽ നിന്ന് ക്ലബ്ബിനെ രക്ഷിക്കുകയും ചെയ്തു.
2001 ലും 2002 ലും തുടർച്ചയായുള്ള പ്രമോഷനുകൾ ബ്രൈറ്റണെ രണ്ടാം നിരയിലേക്ക് തിരികെ കൊണ്ടുവന്നു.
14  വർഷം സ്ഥിരമായ ഹോം ഗ്രൗണ്ട് ഇല്ലാതെ കളിച്ച ക്ലബ് 2011 ൽ സ്ഥിരം വേദിയായ ഫാൽമർ സ്റ്റേഡിയത്തിലേക്ക് മാറി.
2016–17 സീസണിൽ ബ്രൈറ്റൺ ഇ.
എഫ്.എൽ ചാമ്പ്യൻഷിപ്പിൽ രണ്ടാം സ്ഥാനത്തെത്തിയതോടെ,  പ്രീമിയർ ലീഗിലേക്ക് 34 വർഷത്തിന് ശേഷം സ്ഥാനക്കയറ്റം ലഭിച്ചു.
കളിക്കാർ നിലവിലെ സ്ക്വാഡ് പുതുക്കിയത്: 1 February 2021
നമ്പർ സ്ഥാനം കളിക്കാരൻ 2 പ്രതിരോധ നിര Tariq Lamptey 3 പ്രതിരോധ നിര Ben White 4 പ്രതിരോധ നിര Adam Webster ( vice-captain ) 5 പ്രതിരോധ നിര Lewis Dunk ( captain ) 6 പ്രതിരോധ നിര Michał Karbownik 7 മുന്നേറ്റ നിര Aaron Connolly 8 മധ്യനിര Yves Bissouma 9 മുന്നേറ്റ നിര Neal Maupay 10 മധ്യനിര Alexis Mac Allister 11 മധ്യനിര Leandro Trossard 13 മധ്യനിര Pascal Groß 14 മധ്യനിര Adam Lallana 15 മധ്യനിര Jakub Moder 16 മധ്യനിര Alireza Jahanbakhsh നമ്പർ സ്ഥാനം കളിക്കാരൻ 17 മധ്യനിര Steven Alzate 18 മുന്നേറ്റ നിര Danny Welbeck 19 മധ്യനിര José Izquierdo 20 പ്രതിരോധ നിര Solly March 21 മുന്നേറ്റ നിര Florin Andone 22 മുന്നേറ്റ നിര Percy Tau 23 ഗോൾ കീപ്പർ Jason Steele 24 മധ്യനിര Davy Pröpper 25 മധ്യനിര Moisés Caicedo 26 ഗോൾ കീപ്പർ Robert Sánchez 29 മുന്നേറ്റ നിര Andi Zeqiri 31 ഗോൾ കീപ്പർ Christian Walton 33 പ്രതിരോധ നിര Dan Burn 34 പ്രതിരോധ നിര Joël Veltman വായ്പയ്ക്ക് കൊടുത്ത കളിക്കാർ ഇല്ല.
പോസ്.
രാഷ്ട്രം കളിക്കാരൻ 1 ജി.കെ. /img AUS മാത്യു റയാൻ (സീസണിന്റെ അവസാനം വരെ ആഴ്സണലിൽ ) 30 DF /img BRA ബെർണാർഡോ (സീസൺ അവസാനിക്കുന്നതുവരെ റെഡ് ബുൾ സാൽ‌സ്ബർഗിൽ ) 49 എം.എഫ് /img IRL ജെയ്‌സൺ മൊളമ്പി ( പ്രസ്റ്റൺ നോർത്ത് എന്റിൽ സീസൺ അവസാനം വരെ) ഇല്ല.
രാഷ്ട്രം കളിക്കാരൻ - DF /img ENG മാറ്റ് ക്ലാർക്ക് (സീസൺ അവസാനിക്കുന്നതുവരെ ഡെർബി കൗണ്ടിയിൽ ) - DF /img IRL ഷെയ്ൻ ഡഫി (സീസൺ അവസാനിക്കുന്നതുവരെ കെൽറ്റിക്കിൽ ) - FW /img NED ജർഗൻ ലോക്കാഡിയ ( എഫ്‌സി സിൻസിനാറ്റിയിൽ 2021 ജൂൺ 30 വരെ) അണ്ടർ 23 ടീമും അക്കാദമിയും ഇല്ല.
രാഷ്ട്രം കളിക്കാരൻ 44 എം.എഫ് /img SWE പീറ്റർ ഗ്വാർഗിസ് 47 എം.എഫ് /img ENG ടെഡി ജെങ്ക്സ് 52 DF /img FRA റൊമാറിക് യാപ്പി 53 DF /img ബെൽ ലാർസ് ഡെൻഡോങ്കർ ഇല്ല.
രാഷ്ട്രം കളിക്കാരൻ 54 എം.എഫ് /img ENG ജെൻസൻ വെയർ 61 ജി.കെ. /img ENG ടോം മക്ഗിൽ 67 എം.എഫ് /img GER റെഡ ഖദ്ര മാനേജർമാർ John Jackson 1901–1910 Frank Scott-Walford 1905–1908 Jack Robson 1908–1914 Charlie Webb 1919–1947 Tommy Cook 1947 Don Welsh 1947–1951 Billy Lane 1951–1961 George Curtis 1961–1963 Archie Macaulay 1963–1968 Freddie Goodwin 1968–1970 Pat Saward 1970–1973 Brian Clough 1973–1974 Peter T. Taylor 1974–1976 Alan Mullery 1976–1981 Mike Bailey 1981–1982 Jimmy Melia 1982–1983 Chris Cattlin 1983–1986 Alan Mullery 1986–1987 Barry Lloyd 1987–1993 Liam Brady 1993–1995 Jimmy Case 1995–1996 Steve Gritt 1996–1998 Brian Horton 1998–1999 Jeff Wood 1999 Micky Adams 1999–2001 Peter J. Taylor 2001–2002 Martin Hinshelwood 2002 Steve Coppell 2002–2003 Mark McGhee 2003–2006 Dean Wilkins 2006–2008 Micky Adams 2008–2009 Russell Slade 2009 Gus Poyet 2009–2013 Óscar García 2013–2014 Sami Hyypiä 2014 Chris Hughton 2014–2019 Graham Potter 2019–
ബഹുമതികൾ ബ്രൈടൺ ഹോവ് ആൽ‌ബിയോണിന്റെ ചരിത്രപരമായ ലീഗ് സ്ഥാനം
ലീഗ് ഫുട്ബോൾ ലീഗ് രണ്ടാം ഡിവിഷൻ / ഇഎഫ്എൽ ചാമ്പ്യൻഷിപ്പ് (ടയർ 2) റണ്ണേഴ്സ് അപ്പ്: 1978–79, 2016–17 ഫുട്ബോൾ ലീഗ് മൂന്നാം ഡിവിഷൻ സൗത്ത് / ഫുട്ബോൾ ലീഗ് രണ്ടാം ഡിവിഷൻ / ഫുട്ബോൾ ലീഗ് വൺ (ടയർ 3) ചാമ്പ്യൻമാർ: 1957–58, 2001–02, 2010–11 ഫുട്ബോൾ ലീഗ് ഫോർത്ത് ഡിവിഷൻ / ഫുട്ബോൾ ലീഗ് തേർഡ് ഡിവിഷൻ (ടയർ 4) ചാമ്പ്യൻമാർ: 1964–65, 2000–01 സതേൺ ഫുട്ബോൾ ലീഗ് ചാമ്പ്യന്മാർ: 1909-10 കപ്പ് എഫ്എ കപ്പ് റണ്ണേഴ്സ്-അപ്പ്: 1983 എഫ്എ ചാരിറ്റി ഷീൽഡ് വിജയികൾ: 1910 സസെക്സ് സീനിയർ ചലഞ്ച് കപ്പ് വിജയികൾ (14): 1942–43, 1987–88, 1991–92, 1993–94, 1994–95, 1999–00, 2003–04, 2006–07, 2007–08, 2009–10, 2010 –11, 2012–13, 2016–17, 2017–18 സസെക്സ് റോയൽ അൾസ്റ്റർ റൈഫിൾസ് ചാരിറ്റി കപ്പ് ജേതാക്കൾ: 1959-60, 1960-61 അവലംബം ബാഹ്യ ലിങ്കുകൾ ഔദ്യോഗിക വെബ്സൈറ്റ് കുറിപ്പുകൾ
ബ്രൈസ് ഡല്ലാസ് ഹോവാർഡ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബ്രൈസ് ഡല്ലാസ് ഹോവാർഡ് (ജനനം മാർച്ച് 2, 1981) ഒരു അമേരിക്കൻ നടി, സംവിധായിക, നിർമ്മാതാവ്, എഴുത്തുകാരി എന്ന നിലയിലൊക്കെ പ്രശസ്തയാണ്.
ന്യൂയോർക്ക് യൂണിവേഴ്സിറ്റിയിലെ റ്റിസ്ച് സ്കൂൾ ഓഫ് ദ ആർട്സിൽ പഠനത്തിന് ചേർന്നുവെങ്കിലും പൂർത്തിയാക്കിയില്ല “ ആസ് യു ലൈക് ഇറ്റ് ” എന്ന ചിത്രത്തിലെ റോസാലിൻറ് എന്ന കാഥാപാത്രം അവതരിപ്പിക്കവേ സംവിധായകൻ മനോജ് നൈറ്റ് ശ്യാമളൻറെ ശ്രദ്ധയിൽപ്പെടുകയും അദ്ദേഹത്തിൻറെ സൈക്കോളജിക്കൽ ത്രില്ലറായ “ദ വില്ലേജ്” (2004) എന്ന ചിത്രത്തിലെ ശ്രദ്ധേയകഥാപാത്രത്തെ അവതരിപ്പിക്കുകയും ചെയ്തു.
പിന്നിട് “ലേഡി ഇൻ ദ വാട്ടർ” (2006) എന്ന ചിത്രത്തിൽ മറ്റൊരു കഥാപാത്രത്തെ അവതരിപ്പിക്കുവാനുള്ള അവസരം ലഭിച്ചു.
“ആസ് യു ലൈക്ക് ഇറ്റ്” (2006) എന്ന ചിത്രത്തിലെ അഭിനയത്തിന് ഗോൾഡൻ ഗ്ലോബ് പുരസ്കാരത്തിലുള്ള നോമിനേഷൻ ലഭിച്ചിരുന്നു.
ഹോവാർഡ് കൂടുതൽ തിരിച്ചറിയപ്പെട്ടുതുടങ്ങിയത്, ദ ട്വലൈറ്റ് സാഗ: എക്ലിപ്സ് (2010) എന്ന ചിത്രത്തിലെ വിക്ടോറിയ എന്ന കഥാപാത്രത്തിലൂടെയായിരുന്നു.
ഈ ചിത്രവും ഇതിനു തൊട്ടുമുമ്പ് 2009 ൽ പുറത്തിറങ്ങിയ ടെർമിനേറ്റർ സാൽവേഷനും സാമ്പത്തികയായി വിജയം വരിക്കുകയും പ്രേകഷകരിൽ മിശ്ര പ്രതികരണങ്ങൾ ഉളവാക്കുകയും ചെയതു.
2011 ലെ ചിത്രങ്ങളായ “ 50/50 ” , “ദ ഹെൽപ്പ്” എന്നീ ചിത്രങ്ങളിൽ ഉപകഥാപാത്രങ്ങളെ അവതരിപ്പിച്ചു.
2015 ൽ പുറത്തിറങ്ങിയ ജുറാസിക പാർക്ക് സീരിയൽ ചിത്രങ്ങളിലെ നാലാമത്തേതായ “ജൂറാസിക് വേൾഡ്” എന്ന സയൻസ് ഫിക്ഷൻ ചിത്രത്തിലും അതിന്റെ തുടർച്ചകളായ ജുറാസിക് വേൾഡ്: ഫാളൻ കിംഗ്ഡം (2018), ജുറാസിക് വേൾഡ് ഡൊമിനിയൻ (2022) എന്നീ വാണിജ്യപരമായി വിജയിച്ച സിനിമകളിൽ ക്ലെയർ ഡിയറിംഗ് എന്ന കഥാപാത്രമായി അഭിനയിച്ചപ്പോൾ ഹോവാർഡിന്റെ അംഗീകാരം വർധിച്ചു.
പീറ്റ്‌സ് ഡ്രാഗൺ (2016) എന്ന സാഹസിക ചിത്രത്തിലെ വനപാലകയായും റോക്കറ്റ്മാൻ (2019) എന്ന ജീവചരിത്രസംബന്ധിയായ സിനിമയിൽ എൽട്ടൺ ജോണിന്റെ അമ്മ ഷീല ഡ്വൈറ്റിനെയും അവർ അവതരിപ്പിച്ചിരുന്നു.
ബ്രൈസ് ഡല്ലാസ് ഹോവാർഡ്, 1981 മാർച്ച് 2 ന് കാലിഫോർണിയയിലെ ലോസ് ഏഞ്ചൽസിൽ എഴുത്തുകാരിയായ ചെറിൽ ഹോവാർഡിന്റെയും നടനും സംവിധായകനുമായ റോൺ ഹോവാർഡിന്റെയും മകളായി ജനിച്ചു.
അവൾക്ക് ജോസെലിൻ, പെയ്ജ് എന്നീ രണ്ട് ഇളയ ഇരട്ട സഹോദരിമാരും റീഡ് എന്ന ഇളയ സഹോദരനുമുണ്ട്.
പിതാവ് വഴി, ബ്രൈസ് അഭിനേതാക്കളായ റാൻസ് ഹോവാർഡിന്റെയും ജീൻ സ്പീഗിൾ ഹോവാർഡിന്റെയും ചെറുമകളും നടൻ ക്ലിന്റ് ഹോവാർഡിന്റെ മരുമകളുമാണ്.
1970-1980 കളിലെ അമേരിക്കൻ കോമഡി ടെലിവിഷൻ പരമ്പരയായ ഹാപ്പി ഡേസിൽ പിതാവിനൊപ്പം അഭിനയിച്ച നടൻ ഹെൻറി വിങ്ക്‌ലറാണ് അവളുടെ ഗോഡ്ഫാദർ.
ബ്രൈറ്റ്സ് മൂവ്മെന്റ് ഇംഗ്ലീഷ് വിലാസം https://ml.wikipedia.org/wiki/Brights_movement Symbol of the Brights
ബ്രൈറ്റ്സ് മൂവ്മെന്റ് പ്രകൃതിവാദ അനാത്മവാദ നിർമ്മത ലോകവീക്ഷണമുള്ള പൊതുജനാവബോധം സൃഷ്ടിക്കാനുള്ള ഒരു സാമൂഹ്യ സാംസ്കാരിക പ്രസ്ഥാനമാണ്.
ഇതിന്റെ വീക്ഷണങ്ങളിൽ തുല്യനീതിയും പൊതുജനങ്ങളിൽ അത്തരം വീക്ഷണങ്ങൾ വളർത്താനും പ്രയത്നിക്കുന്നു.
മിൻഗ ഫ്യൂട്രൽ, പോൾ ഗൈസേർട് എന്നിവർ ചേർന്ന് 2003ൽ ആണ് ഈ പ്രസ്ഥാനം തുടങ്ങിയത്.
ഇന്റെർനെറ്റിൽ ഒരു പ്രസ്ഥാനമായി പ്രവർത്തിക്കാൻ ലക്ഷ്യം വൈക്കുന്നു.
ബ്രൈസ് കാന്യൺ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Bryce_Canyon_National_Park
അമേരിക്കൻ ഐക്യനാടുകളിലെ യൂറ്റാ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് ബ്രൈസ് കാന്യൺ ദേശീയോദ്യാനം (ഇംഗ്ലീഷ്: Bryce Canyon National Park / ˈ b r aɪ s / ).
ബ്രൈസ് കാന്യൺ ആണ് ഈ ദേശീയോദ്യാനത്തിലെ പ്രധാന കേന്ദ്രം.
എന്നിരുന്നാലും പേര് സൂചിപ്പിക്കുന്നതുപോലെ ഇത് ഒരു കാന്യൺ (ഗിരികന്ദരം) അല്ല.
പൗൻസാഗുന്റ് പീഠഭൂമിയുടെ കിഴക്കൻ അതിരിനോട് ചേർന്ന് രൂപം കൊണ്ടിരിക്കുന്ന പ്രകൃതിനിർമ്മിതമായ ആംഫിതിയറ്ററുകളുടെ ഒരു ശൃംഖലയാണ് ബ്രൈസ് കാന്യൺ.
ഹൂഡൂ എന്നറിയപ്പെടുന്ന ഭൂമിശാസ്ത്ര ഘടകങ്ങൾക്ക് പ്രശസ്തമാണ് ഈ പ്രദേശം.
ബ്രൈസ് ബേയർ ഇംഗ്ലീഷ് വിലാസം https://ml.wikipedia.org/wiki/Bryce_Bayer
'ഡിജിറ്റൽ ഇമേജിങിന്റെ പിതാവ്' എന്നറിയപ്പെട്ടിരുന്ന പ്രമുഖ അമേരിക്കൻ ശാസ്ത്രഞ്ജനായിരുന്നു ബ്രൈസ് ബേയർ (1929 –  13 നവംബർ 2012).
ആധുനിക ഡിജിറ്റൽ ഇമേജ് സെൻസറുകളുടെ മുഖ്യഭാഗമായ 'ബേയർ ഫിൽറ്റർ' വികസിപ്പിച്ചത് ഇദ്ദേഹമായിരുന്നു.
ഈസ്റ്റ്മാൻ കൊഡാക്ക് കമ്പനിയിലെ ശാസ്ത്രജ്ഞനായിരുന്നു.
1990 കളുടെ മധ്യേ  കൊഡാക്കിൽ നിന്ന് വിരമിച്ചു.
സംഭരണം, മെച്ചപ്പെടുത്തൽ, പ്രിന്റിങ് തുടങ്ങി, ഡിജിറ്റൽ ഫോട്ടോഗ്രാഫിയുടെ ഇതര മേഖലകളിലും കാര്യമായ സംഭാവന ചെയ്തിട്ടുള്ള ശാസ്ത്രജ്ഞനാണ് ബേയർ.
ബേയർ ഫിൽറ്റർ ഒരു ഇമേജ് സെൻസറിലെ കളർ ഫിൽറ്ററുകളുടെ ബേയർ ക്രമീകരണം
1976 ൽ ബേയർ വികസിപ്പിച്ച കളർ ഫിൽറ്ററാണ്, ഡിജിറ്റൽ ക്യാമറകളും മൊബൈൽഫോൺ ക്യാമറകളും വീഡിയോ ക്യമാറകളുമുൾപ്പടെ, ആധുനിക ഇമേജിങ് ഉപകരണങ്ങളിലൊക്കെ പ്രയോജനപ്പെടുത്തുന്നത്.
കളർചിത്രങ്ങൾ ഒറ്റ സെൻസറിന്റെ സഹായത്തോടെ എടുക്കാൻ ബേയർ ഫിൽറ്റർ സഹായിക്കുന്നു.
ബേയറുടെ സ്വന്തം പേര് വഹിക്കുന്ന ആ കളർ ഫിൽറ്ററിൽ, ചുവപ്പ്, പച്ച, നീല ഫിൽറ്ററുകളുടെ ഒരു മൊസേക്ക് ലേഔട്ടാണ് ഉപയോഗിച്ചിരിക്കുന്നത്.
മനുഷ്യനേത്രങ്ങൾ നിറങ്ങൾ മനസ്സിലാക്കുന്ന തന്ത്രത്തെ അതേപടി അനുകരിക്കുകയാണ് ബേയർ ഫിൽറ്റർ ചെയ്യുന്നത്.
ഒരു സവിശേഷ ആൽഗരിതത്തിന്റെ സഹായത്തോടെ കൃത്യമായ RGB image സൃഷ്ടിക്കാൻ ബേയർ ഫിൽറ്റർ സഹായിക്കുന്നു.
അവലംബം ↑ പുറം കണ്ണികൾ 'ഡിജിറ്റൽ ഇമേജിങിന്റെ പിതാവ്' ബ്രൈസ് ബേയർ അന്തരിച്ചു Archived 2012-11-26 at the Wayback Machine .
ബ്രൊമെല്യേസി ഇംഗ്ലീഷ് വിലാസം https://ml.wikipedia.org/wiki/Bromeliaceae
ഏകദേശം 3170 സ്പീഷിസുകളുള്ള ഒരു വലിയ സസ്യകുടുംബമാണ് ബ്രൊമെല്യേസി (Bromeliaceae).
നമുക്ക് സുപരിചിതമായ കൈതച്ചക്ക (Pineapple) ഈ കുടുംബത്തിലെ ഒരംഗമാണ്.
ഈ കുടുംബത്തിൽ അധിസസ്യങ്ങൾ , ലിത്തോഫൈറ്റുകൾ , പാറകളിൽ വളരുന്ന സസ്യങ്ങൾ, മണ്ണിൽ വളരുന്ന സസ്യങ്ങൾ എന്നിവയെല്ലാം ഉൾകൊള്ളുന്നു.
ഈ സസ്യകുടുംബത്തിന്റെ ഉപകുടുംബമാണ് ബ്രൊമെല്യോയ്ഡെ , ബ്രൊമെല്യേസി  കുടുംബത്തിലെ താഴ്ന്ന അണ്ഡാശത്തോടു കൂടിയ ചെടികൾ  (ഉദാ., കൈതച്ചക്ക) എല്ലാം ഇവയിൽ പെടുന്നു.
ഈ സസ്യ കുടുംബത്തിലെ വലിയ സസ്യം പുയ റൈമോണ്ടിയും ചെറുത് സ്പാനിഷ് മോസ്സുമാണ്.
കൂടുതൽ വൈവിധ്യമുള്ള സസ്യങ്ങൾ ഉൾക്കൊള്ളുന്ന ഒരു സസ്യകുടുംബം കൂടിയാണ് ബ്രൊമെല്യേസി.
ഇവ പലതരം കാലാവസ്ഥയേയും അതിജീവിക്കാൻ കഴിവുള്ളവയാണ്.
ഈ കുടുംബത്തിലെ സസ്യങ്ങളുടെ പൂങ്കുലകൾ വിവിധതരത്തിലുള്ളവയാണ്, 10 മീറ്റർ ഉയരത്തിൽ എത്തുന്നതും എന്നാൽ ചിലത് 2 മില്ലി മീറ്റർ മാത്രം വലിപ്പമുള്ളവയും മറ്റുചിലത് ചെടിക്കുപുറത്തേക്ക് വരാത്ത പൂക്കളോട് കൂടിയവയുമാണ്.
അധിസസ്യങ്ങളും (Epiphytes) മണ്ണിൽ വളരുന്ന സസ്യങ്ങളും ഉള്ളതിനാൽ പറ്റുവേരുകളുള്ളവയും, നാരുവേരുകളും തായ്‌വേരുകളും ചേർന്നുള്ള സസ്യങ്ങളും ഈ കുടുംബത്തിലുണ്ട്.
ഉപകുടുംബങ്ങൾ
രൂപഘടന, സ്വഭാവ സവിശേഷത എന്നിവയെ ആസ്പദമാക്കി ബ്രൊമെല്യേസി കുടുംബത്തിനെ  ഉപകുടുംബങ്ങളായി തിരിച്ചിരിക്കുന്നു.
ബ്രൊമെല്യോയ്ഡെ , ടില്ലാൻഡ്സ്യോയ്ഡെ , പിറ്റ്കൈർന്യോയ്ഡെ എന്നിവ പ്രധാന ഉപകുടുംബങ്ങളാണ്.
ബ്രൊക്കിന്യോയ്ഡെ ലിന്റാമാന്യോയിഡെ ടില്ലാൻഡ്സ്യോയ്ഡെ ഹെക്ടിയോയ്ഡെ നാവ്യോയ്ഡെ പിറ്റ്കൈർന്യോയ്ഡെ പുയോയ്ഡെ ബ്രൊമെല്യോയ്ഡെ ജീനസ്സുകൾ അക്കാന്തോസ്റ്റാക്കിസ് (2ലസ്പീഷിസ്) എയ്ക്ക്മിയ (255 സ്പീഷിസ്) അനാനാസ് (7 സ്പീഷിസ്) ആൻഡ്രോലെപ്പിസ് (1 സ്പീഷിസ്) അരിയോകോക്കസ് (9 സ്പീഷിസ്) ബിൽബെർജിയ (64 സ്പീഷിസ്) ബ്രൊമിലിയ (56 സ്പീഷിസ്) കാനിസ്ട്രോപ്സിസ് (11 സ്പീഷിസ്) കാനിസ്ട്രം (13 സ്പീഷിസ്) ക്രിപ്റ്റാന്തസ് (66 സ്പീഷിസ്) ഡൈനാകാന്തോൺ (1 സ്പീഷിസ്) ഡിസ്റ്റെഗാന്തസ് (2 സ്പീഷിസ്) എഡ്മുണ്ഡോവ (3 സ്പീഷിസ്) എ‍ഡ്വാൻഡ്രിയ (1 സ്പീഷിസ്) ഫസിക്കുലേറിയ (1 സ്പീഷിസ്) ഫേർൻസീയ (2 സ്പീഷിസ്) ഗ്രൈജിയ (33 സ്പീഷിസ്) ഹൊഹെൻബെർജിയ (56 സ്പീഷിസ്) ഹൊഹെൻബെർജിയോപ്സിസ് (1 സ്പീഷിസ്) ലിമാന്യ (9 സ്പീഷിസ്) നിയോഗ്ലാസ്യോവ്യ (3 സ്പീഷിസ്) നിയോറെഗെല്യ (112 സ്പീഷിസ്) നിദുലാരിയം (45 സ്പീഷിസ്) ഒക്കാഗാവ്യ (4 സ്പീഷിസ്) ഓർത്തോഫില്ലം (53 സ്പീഷിസ്) പോർട്ട്യെ (9 സ്പീഷിസ്) പ്സ്യൂഡെക്മിയ (1 സ്പീഷിസ്) പ്സ്യൂഡനനാസ് (1 സ്പീഷിസ്) ക്വസ്നെല്യ (20 സ്പീഷിസ്) റോൺബെർഗിയ (14 സ്പീഷിസ്) ഉർസുലെ (2 സ്പീഷിസ്) വിറ്റ്രോക്ക്യ (6 സ്പീഷിസ്) ബ്ര്വക്കേറിയ (6 സ്പീഷിസ്) ബ്രൊക്കീന്യ (20 സ്പീഷിസ്) കൊന്നെല്ല്യ (6 സ്പീഷിസ്) കോട്ടൺഡോർഫ്യ (1 സ്പീഷിസ്) ഡ്യൂട്ടെറോകൊഹ്ന്യ (18 സ്പീഷിസ്) ഡൈക്യ (180 സ്പീഷിസ്) എങ്കോലിറിയം (22 സ്പീഷിസ്) ഫോസ്റ്റെറെല്ല (30 സ്പീഷിസ്) ഹെച്ച്ട്ടിയ (52 സ്പീഷിസ്) ലിന്റ്മാനിയ (38 സ്പീഷിസ്) നാവിയ ( 93 സ്പീഷിസ്) പെപിനിയ (57 സ്പീഷിസ്) പിറ്റ്കൈർനിയ (331 സ്പീഷിസ്) പുയ ( 219 സ്പീഷിസ്) സെക്ക്വൻസ്യ ( 1 സ്പീഷിസ്) സ്റ്റെയർബ്രോമില്യ (6 സ്പീഷിസ്) അൽക്കാന്റാരിയെ (23 സ്പീഷിസ്) കാറ്റോപ്സിസ് (18 സ്പീഷിസ്) ഗ്ലോമറോപിറ്റ്കൈർന്യ (2 സ്പീഷിസ്) ഗുസ്മാനിയ (207 സ്പീഷിസ്) മെസോബ്രോമില്യ (9 സ്പീഷിസ്) റാസിനിയെ (61 സ്പീഷിസ്) ടില്ലാൻഡ്സ്യ (609 സ്പീഷിസ്) വ്റൈസെ (261 സ്പീഷിസ്) വെറോഹ്യ (87 സ്പീഷിസ്) ചിത്രശാല Billbergia pyramidalis Billbergia pyramidalis Tillandsia usneoides hanging from branches The flower of a Billbergia sp.
Puya alpestris Tillandsia airplants mounted on the bark of a cork oak അവലംബം
റുസ്തവി
ജോർജ്ജിയയുടെ തെക്കുകിഴക്ക് ക്വെമോ കാർട്ട്‌ലി പ്രവിശ്യയിൽ സ്ഥിതിചെയ്യുന്ന ഒരു നഗരമാണ് റുസ്തവി - Rustavi (Georgian: რუსთავი [ rustʰɑvi]).
രാജ്യത്തിന്റെ തലസ്ഥാന റ്റ്ബിലിസിയുടെ തെക്കുകിഴക്കായി 25 കിലോ മീറ്റർ (16 മൈൽ) അകലെയായാണ് നഗരത്തിന്റെ സ്ഥാനം.
ജോർജിയയിലെ ഏറ്റവും വലിയ വ്യാവസായിക സംരംഭമായ സ്റ്റീൽ ലോഹ സംസ്‌കരണ പ്ലാന്റ് സ്ഥിതിച്ചെയുന്നത് ഈ നഗരത്തിലാണ്.
2014ലെ ജനസംഖ്യ കണക്ക് അനുസരിച്ച് 125,103 ആണ് ഇവിടത്തെ ജനസംഖ്യ ചരിത്രം
ജോർജിയയിലെ പുരാതന പട്ടണങ്ങളിലൊന്നാണ് റുസ്തവി.
റുസ്തവിയുടെ ചരിത്രത്തിന് രണ്ട് ഘട്ടങ്ങളുണ്ട്, പുരാതന കാലം മുതൽ പതിമൂന്നാം നൂറ്റാണ്ടിൽ നഗരം നശിപ്പിക്കപ്പെടുന്നതുവരെയുള്ള ആദ്യകാല ചരിത്രവും സോവിയറ്റ് കാലഘട്ടം മുതൽ ഇന്നുവരെയുള്ള ആധുനിക ചരിത്രവും.
ആദ്യകാല ചരിത്രം റുസ്തവി കോട്ട
പതിനൊന്നാം നൂറ്റാണ്ടിലെ ജോർജിയൻ ചരിത്രകാരനായ ലിയോണ്ടി മ്രോവേലി തന്റെ "ജോർജിയൻ ക്രോണിക്കിൾസ്" എന്ന കൃതിയിൽ നഗരത്തിന്റെ അടിത്തറയെ ജോർജിയൻ വംശജരുടെ പൂർവ്വികനായ കാർട്ട്ലോസുമായി ബന്ധിപ്പിക്കുന്നു, അദ്ദേഹത്തിന്റെ  ഭാര്യ കുറാ നദിക്കരയിൽ ബോസ്റ്റൺ-കലാക്കി ( "ഗാർഡൻ നഗരം") എന്ന പേരിൽ ആണ് ഈ നഗരം സ്ഥാപിച്ചതെന്നാണ് പറയപ്പെടുന്നത്.
അതേ ചരിത്രകാരൻ, രാജാക്കൻമാരുടെ ജീവിതം എന്ന തന്റൈ മറ്റൊരു കൃതിയിലും റുസ്തവി പട്ടണത്തെ കുറിച്ചും അവിടത്തെ കോട്ടകളെ കുറിച്ചും പരാമർശിക്കുന്നുണ്ട്.
ഈ കോട്ടകൾ മഹാനായ അലക്‌സാണ്ടറിനെ ചെറുത്തുനിന്നു എന്നാണ് പരാമർശം.
അലക്‌സാണ്ടർ ഒരിക്കലും ഐബീരിയയെ ആക്രമിച്ചിട്ടില്ലെന്ന് തെളിയിക്കപ്പെട്ടിട്ടുണ്ടെങ്കിലും.
പുരാതന പട്ടണങ്ങളായ അപ്‌ലിസ്റ്റിഖെ, ഉർബ്നിസി, മത്‌ഷെറ്റ, സർക്കിനെറ്റി എന്നിവയിൽ റുസ്താവിയെ പരാമർശിക്കുന്നു.
ഒരു നഗരം എന്ന നിലയിൽ റുസ്തവി കുറഞ്ഞത് 5 മുതൽ 4 വരെ നൂറ്റാണ്ടുകളിൽ സ്ഥാപിക്കപ്പെട്ടുവെന്ന് അനുമാനിക്കാം.
ലഭ്യമായ കൈയെഴുത്തുപ്രതികൾ പ്രകാരം,